
    Градоначалник 


Врз основа на член 50 од Законот за локалната самоуправа („Службен весник на Република Македонија“ бр.5/02 и „Службен весник на Република Северна Македонија“ бр.202/24), член 123 став (1) и член 126 став (1) од Законот за животната средина („Службен весник на Република Македонија“ број 53/05, 81/05, 24/07, 159/08, 83/09, 48/10, 124/10, 51/11, 123/12, 93/13, 187/13, 42/14, 44/15, 129/15, 192/15, 39/16 и 99/18) и „Службен весник на Р.С.М.“ бр. 89/22, 171/22, 3/25 и 124/25), Градоначалникот на Општина Неготино, постапувајќи по барање со арх.бр. 11-1169(25)/1-118/1 од 17.11.2025 година за добивање Б-интегрирана еколошка дозвола, од страна на Друштвото за градежништво, трговија и услуги „ПЕП - КОП “ ДООЕЛ, Скопје  увоз-извоз со седиште на ул.Бул.Кочо Рацин, бр.32-3/19 Скопје-Центар, за инсталација за ископ  и сепарирање на минерални суровини (песок и чакал), во с.Пепелиште, Општина Неготино, а по спроведена постапка за издавање на Б-Интегрирана еколошка дозвола, донесува:

РЕШЕНИЕ

за издавање на Б-Интегрирана еколошка дозвола

1. СЕ ИЗДАВА Б-интегрирана еколошка дозвола на операторот Друштвото за градежништво, трговија и услуги „ПЕП - КОП “ ДООЕЛ, Скопје  увоз-извоз со седиште на ул.Бул.Кочо Рацин, бр.32-3/19 Скопје-Центар, за инсталација за ископ  и сепарирање на минерални суровини (песок и чакал), во с.Пепелиште, Општина Неготино.
2. СЕ ЗАДОЛЖУВА Операторот на инсталацијата Друштвото за градежништво, трговија и услуги „ПЕП - КОП “ ДООЕЛ, Скопје  увоз-извоз со седиште на ул.Бул.Кочо Рацин, бр.32-3/19 Скопје-Центар, за инсталација за ископ  и сепарирање на минерални суровини (песок и чакал), во с.Пепелиште, Општина Неготино, да постапува во согласност со условите и обврските дефинирани во оваа дозвола. 
3. Б-интегрираната еколошка дозвола ќе се објави во дневен печат, во рок од 15 (петнаесет) дена од денот на издавањето, на сметка на барателот.

4. Ова решение влегува во сила од денот на донесувањето.
ОБРАЗЛОЖЕНИЕ

Друштвото за градежништво, трговија и услуги „ПЕП - КОП “ ДООЕЛ, Скопје  увоз-извоз со седиште на ул.Бул.Кочо Рацин, бр.32-3/19 Скопје-Центар, за инсталација за ископ  и сепарирање на минерални суровини (песок и чакал), во с.Пепелиште, Општина Неготино, до Градоначаникот на општина Неготино, поднесе барање за добивање Б-интегрирана еколошка дозвола арх.бр. 11-1169(25)/1-118/1 од 17.11.2025 година (понатаму: барање), со прилози во 3(три) копии и електронска форма во 1 (едно) CD, за инсталација за ископ  и сепарирање на минерални суровини (песок и чакал), с. Пепелиште, Општина Неготино. 
Дејноста што ја врши барателот, спаѓа во Прилог 2, Точка 3. Индустрија на минерали, подточка 3.2. Инсталации за ископ, дробење, мелење, сеење и загревање на минерални суровини, која согласно член 122 од Законот за животната средина (”Службен весник на Република Македонија” бр.53/05, 81/05, 24/07, 159/08, 83/09, 48/10, 124/2010, 51/11, 123/12, 93/13, 42/14, 44/15, 129/15, 192/15, 39/16 и 99/18 и “Службен весник на Република Северна Македонија“ бр.89/22, 171/22, 3/25 и 124/25,) и Уредбата за определување на активностите на инсталациите за кои се издава интегрирана еколошка дозвола односно дозвола за усогласување со оперативен план и временски распоред за поднесување на барање за дозвола за усогласување со оперативен план („Службен весник на Република Македонија“ бр.89/05), задолжително подлежи на добивање Б-интегрирана еколошка дозвола.

Надлежниот орган за издавање Б-интегрирана еколошка дозвола, согласно член 123 став (1) од Законот за животната средина (понатаму: надлежен орган), го разгледа доставеното барање и дополнителната документација, по што изготви  пресметка за надоместок при поднесување на барање за добивање на Б-Интегрирана еколошка дозвола бр. 11-1169(25)-118/1 од 28.01.2026 година и го достави до барателот и до Оделение за финансиски прашања на Општина Неготино. Износот на надоместокот е пресметан согласно Уредбата за висината на надоместокот кој треба да го плаќаат операторите на инсталациите кои вршат активности за Б-интегрирана еколошка дозвола („Службен весник на Република Македонија“ бр.117/07, 64/10 и 186/16). 
Барателот изврши уплата на надоместокот при поднесување на барање за добивање Б-интегрирана еколошка дозвола и достави доказ за извршената уплата.

Надлежниот орган го извести барателот за објава во дневен печат Нова Македонија на ден 10.04.2026година, на барањето бр. 11-118/1   и истото беше објавено на веб страната на Општина Неготино   www.negotino.gov.mk.

Операторот достави доказ за уплата на објава за барање Б-интегрирана еколошка дозвола во дневен весник Нова Македонија

По истекување на законскиот рок од објавата на барањето во дневен печат и на веб страната на Општина Неготино,  засегнатата јавност немаше никакви забелешки кон барањето за добивање на Б-Интегрирана еколошка дозвола. 

По разгледување на поднесеното барање, надлежниот орган изврши увид на лице место и изготви Записник  бр. 11-118/3  од 11.05.2026 година . 

Надлежниот орган на 15.06.2026 година изготви Нацрт Б-интегрирана еколошка дозвола по барање 11-118/1.
Надлежниот орган за електронска верзија на изготвената Нацрт дозвола го извести барателот за увид и Известување за објава на Нацрт Б-интегрирана еколошка   дозволата во дневен печат Нова Македонија на ден 17.06.2026година и истата беше објавена на веб страната на Општина Неготино   www.negotino.gov.mk.

Операторот достави доказ за уплата на објава за Нацрт Б-интегрирана еколошка дозвола во дневен весник Нова Македонија

 По истекот на законскиот рок од објавата на Нацрт Б-интегрирана еколошка  дозволата во дневен печат и на веб страната на Општина Неготино, од страна на барателот немаше никакви забелешки по изготвената нацрт дозвола.

Надлежниот орган врз основа на целосното барање, по завршувањето на целокупната постапка и согласно надлежностите кои произлегуваат од член 123 став (1) и член 126 став (1) од Законот за животната средина, утврди дека барателот ги исполнува условите за добивање на Б-интегрирана еколошка дозвола.

Б-интегрираната еколошка дозвола ќе се објави на веб страната на Општина Неготино и во еден дневен весник достапен на целата територија на Република Северна Македонија во рок од 15 (петнаесет) дена од денот на издавањето, при што објавата во дневниот весник е на трошок на барателот, а согласно член 113 и член 122 став(4) од Законот за животната средина.

Врз основа на горенаведеното надлежниот орган одлучи како во диспозитивот на ова решение.
ПРАВНА ПОУКА: 
Согласно член 126 став (2) од Законот за животната средина ("Службен весник на Република Македонија" бр. 53/05, 81/05, 24/07, 159/08, 83/09, 48/10, 124/10, 51/11, 123/12, 93/13, 187/13, 42/14, 44/15, 129/15, 192/15, 39/16 и 99/18), против ова решение може да се поднесе жалба во писмена форма до Државната комисија за одлучување во управна постапка и постапка од работен однос во втор степен, во рок од 15 дена од денот на донесување на решението. 
Решено во Општина Неготино, Градоначалник на Општина Неготино, на 08.07.2026 година,  под број .03-2026 по барање 11-118/1.

Доставено до:

· Архива на Општина Неготино;
· Друштвото за градежништво,трговија и услуги„ПЕП - КОП “ ДООЕЛ, Скопје  увоз-извоз со седиште на ул.Бул.Кочо Рацин, бр.32-3/19 Скопје-Центар, за инсталација за ископ  и сепарирање на минерални суровини (песок и чакал), во с.Пепелиште, Општина Неготино.
· Министерство за животна средина и просторно планирање.

